CELEX: 32007R0391
Language: et
Date: 2007-04-11 00:00:00
Title: Komisjoni määrus (EÜ) nr 391/2007, 11. aprill 2007 , milles sätestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kuludega, mis tekivad ühise kalanduspoliitika suhtes kohaldatavate seire- ja kontrollikavade rakendamise tõttu

12.4.2007   
            
            
               ET
            
            
               Euroopa Liidu Teataja
            
            
               L 97/30
            
         
      KOMISJONI MÄÄRUS (EÜ) nr 391/2007,
   11. aprill 2007,
   milles sätestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kuludega, mis tekivad ühise kalanduspoliitika suhtes kohaldatavate seire- ja kontrollikavade rakendamise tõttu
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artiklit 31,
   ning arvestades järgmist:
   
               (1)
            
            
               Ühendus on rahastanud liikmesriikide poolt kalanduse kontrolli ja rakendamise valdkonnas võetud meetmeid alates 1990. aastast kooskõlas nõukogu määruses (EÜ) nr 2371/2002 (2) sätestatud eesmärkidega.
            
         
               (2)
            
            
               Kontrollisüsteeme on kogu ühenduse territooriumil raske ilma toetuseta tõhustada, eriti kui on vaja katsetada ja kasutusele võtta uusi tehnoloogiaid.
            
         
               (3)
            
            
               Tõendid näitavad, et liikmesriikide ressurssidest ei piisa veel määrusest (EÜ) nr 2371/2002 tulenevate kohustuste täitmiseks. Ühenduse abi on liikmesriikidele vaja eelkõige selleks, et siluda liikmesriikide kalanduse kontrollis ja järelevalves esinevaid erinevusi.
            
         
               (4)
            
            
               Nõukogu määruses (EÜ) nr 861/2006 on lisaks muudele meetmetele sätestatud ühenduse finantsmeetmed kalanduse kontrolli, inspekteerimise ja järelevalve kulude jaoks ajavahemikul 2007–2013.
            
         
               (5)
            
            
               Määruse (EÜ) nr 861/2006 artikli 8 punktis a on esitatud selliste meetmete loetelu, mida liikmesriigid on võtnud kalanduse kontrolli ja rakendamise valdkonnas ning mida peetakse ühenduse finantstoetuse jaoks abikõlblikuks.
            
         
               (6)
            
            
               Usaldusväärse finantsjuhtimise põhimõtte järgi peab liikmesriikidel olema selge arusaam reeglitest, mida nad peavad järgima, et saada kalanduse kontrolli ja rakendamise valdkonnas kulude tekkimise korral ühenduse finantsabi.
            
         
               (7)
            
            
               Tuleb tagada, et selliste meetmete jaoks antavad ühenduse rahalised vahendid eraldatakse tõhusalt, et kõrvaldada kindlakstehtud puudused ja rakendada kõrgetasemelist kontrolli.
            
         
               (8)
            
            
               Liikmesriigid peaksid hindama oma programme ja oma kulude mõju kontrollile, inspekteerimisele ning järelevalvele igal aastal ja kogu ajavahemiku 2007–2013 jooksul.
            
         
               (9)
            
            
               Menetluse lihtsustamise huvides esitatakse alates 1. jaanuarist 2007 nende kulude hüvitamise taotlused, mis on kiidetud heaks nõukogu otsuste 1995/527/EÜ, (3) 2001/431/EÜ (4) ja 2004/465/EÜ (5) alusel, vastavalt käesoleva määruse VI ja VII lisale.
            
         
               (10)
            
            
               Käesolevas määruses sätestatud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Sisu
   Käesoleva määrusega kehtestatakse määruse (EÜ) nr 861/2006 üksikasjalikud rakenduseeskirjad seoses liikmesriikide kuludega, mis tekivad ühise kalanduspoliitika suhtes kohaldatavate seire- ja kontrollikavade rakendamise tõttu ajavahemikul 2007–2013.
   Artikkel 2
   Mõisted
   Käesolevas määruses kasutatakse järgmisi mõisteid:
   a)   iga-aastane kalanduse kontrolli kava– iga-aastane kava, mille liikmesriik koostab määruse (EÜ) nr 861/2006 artikli 20 kohaselt;
   b)   eelarvelise kulukohustuse võtmine– toiming, millega seotakse assigneering, mida on vaja hilisemateks makseteks, et täita juriidilist kohustust;
   c)   juriidilise kohustuse võtmine– toiming, mille abil liikmesriigi eelarvevahendite käsutaja võtab kohustuse või kinnitab kohustust, millest tuleneb kulu.
   Artikkel 3
   Iga-aastased kalanduse kontrolli kavad
   1.   Liikmesriigid, kes soovivad saada rahalist toetust määruse (EÜ) nr 861/2006 artikli 8 punkti a kohaselt tekkinud kulude katmiseks, esitavad komisjonile iga-aastase kalanduse kontrolli kava asjaomase aasta 31. jaanuariks.
   2.   Liikmesriigid esitavad oma kalanduse kontrolli kavas iga projekti kohta lisaks määruse (EÜ) nr 861/2006 artiklis 20 nimetatud teabele järgmised andmed:
   
               a)
            
            
               kulude hüvitamise taotluste aastaprognoos;
            
         
               b)
            
            
               meetmed, mis on ette nähtud üldsuse teavitamiseks sellest, et projekt on saanud ühenduselt finantsabi;
            
         
               c)
            
            
               kui projekt on seotud laevade ja õhusõidukite soetamise ja ajakohastamisega: laeva või õhusõiduki tüübi spetsifikatsioon;
            
         
               d)
            
            
               kalanduse järelevalve ja kontrolli eesmärgil ametkonna käsutuses olevate kõigi vahendite kirjeldus, mis on koostatud vastavalt I lisale.
            
         3.   Üksikasjalikud eeskirjad teatavate tegevuste abikõlblikkuse kohta on sätestatud II, III ja IV lisas.
   Artikkel 4
   Kulukohustuste võtmine
   Liikmesriigid võtavad nende meetmetega kaasnevad juriidilised kohustused ja eelarvelised kulukohustused, mida peetakse määruse (EÜ) nr 861/2006 artiklis 21 sätestatud otsuse kohaselt abikõlblikuks, 12 kuu jooksul pärast selle aasta lõppu, mil neid teavitati asjaomasest otsusest.
   Artikkel 5
   Abikõlblikud kulud
   Abikõlblikud kulud peavad:
   
               a)
            
            
               olema ette nähtud kalanduse kontrolli kavas ja
            
         
               b)
            
            
               olema seotud mõne määruse (EÜ) nr 861/2006 artikli 8 punktis a osutatud tegevusega;
            
         
               c)
            
            
               olema seotud projektidega, mille maksumus ületab 40 000 eurot (ilma käibemaksuta), välja arvatud määruse (EÜ) nr 861/2006 artikli 8 punkti a alapunktides ii või v osutatud tegevusega seotud projektide puhul või kui see on nõuetekohaselt põhjendatud;
            
         
               d)
            
            
               tulenema juriidilistest kohustustest ja eelarvelistest kulukohustustest, mida liikmesriigid on endale käesoleva määruse artikli 4 kohaselt võtnud;
            
         
               e)
            
            
               olema seotud käesoleva määruse artikli 8 kohaselt rakendatud projektidega;
            
         
               f)
            
            
               vastama vajaduse korral ühenduse erieeskirjadele.
            
         Artikkel 6
   Teatavate tegevustega seotud abikõlblikud kulud
   1.   Uue kontrollitehnoloogiaga seotud kulud on abikõlblikud niivõrd, kuivõrd need vastavad II lisa tingimustele ja kui neid asjaomase liikmesriigi teabe kohaselt kasutatakse kalapüügi järelevalve ja kontrolli eesmärgil.
   2.   Õhusõidukite ja laevade soetamiseks ja ajakohastamiseks tehtud kulud on abikõlblikud, kui need vastavad III lisa tingimustele ja kui neid asjaomase liikmesriigi teabe kohaselt kasutatakse vähemalt 25 % ulatuses kalapüügi järelevalve ja kontrolli eesmärgil.
   3.   Koolitus- ja vahetusprogrammide, seminaride ja massiteabevahenditega seoses tekkinud kulud on abikõlblikud, kui need vastavad IV lisa tingimustele. Sellised kulud võivad muu hulgas hõlmata järgmist:
   
               a)
            
            
               kalanduse järelevalve metoodika;
            
         
               b)
            
            
               ühist kalanduspoliitikat ja eelkõige kontrolli reguleerivad ühenduse õigusaktid;
            
         
               c)
            
            
               kalanduse kontrolli meetodite kasutamine;
            
         
               d)
            
            
               sobivate kontrollisüsteemide rakendamine liikmesriikides vastavalt ühise kalanduspoliitika eeskirjadele.
            
         Artikkel 7
   Abikõlbmatud kulud
   1.   Kulud ei ole abikõlblikud, kui need tekkisid enne selle aasta 1. jaanuari, millal komisjonile esitatakse iga-aastane kalanduse kontrolli kava.
   2.   Käibemaksu ei hüvitata.
   3.   V lisas on esitatud abikõlbmatute kulukirjete soovituslik loetelu.
   Artikkel 8
   Projektide rakendamine
   1.   Projektide elluviimist alustatakse ja see lõpetatakse iga-aastases kalanduse kontrolli kavas esitatud ajakava kohaselt.
   2.   Ajakavas märgitakse projektide elluviimise algus- ja lõppkuupäev.
   Artikkel 9
   Projektide rakendamata jätmine ja nende elluviimise edasilükkamine
   Kui liikmesriik otsustab jätta rakendamata kõik sellised projektid või osa neist, millele on antud rahalist toetust, või kui kõnealuste projektide elluviimine lükkub edasi, teavitab ta komisjoni sellest kohe kirjalikult, teatades:
   
               a)
            
            
               selle mõjust oma iga-aastasele kalanduse kontrolli kavale, sealhulgas rahalisest mõjust;
            
         
               b)
            
            
               edasilükkamise või rakendamata jätmise põhjused;
            
         
               c)
            
            
               projekti uue ajakava.
            
         Artikkel 10
   Ettemaksed
   1.   Liikmesriigi põhjendatud taotluse korral võib komisjon eraldada iga projekti jaoks ettemaksena kuni 50 % määruse (EÜ) nr 861/2006 artiklis 21 sätestatud otsusega antud rahalisest toetusest. Ettemakse summa arvatakse maha asjaomasele liikmesriigile kõnealuse projekti jaoks eraldatava rahalise toetuse vahemaksetest ja lõplikust summast.
   2.   Liikmesriik peab taotlusele lisama asjaomase ametkonna ja tarnija vahel sõlmitud lepingu kinnitatud koopia.
   3.   Kui liikmesriigi pädev ametiasutus ei ole käesoleva määruse artiklis 4 sätestatud ajavahemiku jooksul võtnud siduvat juriidilist kohustust, tuleb kõik tehtud ettemaksed viivitamata tagasi maksta.
   Artikkel 11
   Kulude hüvitamise taotlused
   1.   Liikmesriigid esitavad komisjonile oma kulude hüvitamise taotlused 9 kuu jooksul pärast nende tekkimist.
   2.   Kulude hüvitamise taotlused peavad sisaldama VI lisas osutatud komponente ja taotlused koostatakse VII lisas esitatud vormi kohaselt.
   3.   Kulude hüvitamise taotluste esitamisel teevad liikmesriigid kindlaks ja tõendavad, et kulud on tekkinud kooskõlas määruses (EÜ) nr 861/2006, käesolevas määruses ja määruse (EÜ) nr 861/2006 artiklis 21 sätestatud otsuses kehtestatud tingimustega ning riigihankelepingute sõlmimist käsitleva ühenduse õigusega. Taotlusele lisatakse ülekantud arvelduste täpsust ja tõesust käsitlev aruanne, kasutades VII lisas esitatud vormi.
   4.   Alla 20 000 euro suuruseid nõudeid ei vaadata läbi, kui need ei ole nõuetekohaselt põhjendatud. Nõudeid võib ümber rühmitada.
   5.   Taotlused nende projektide kohta, mille elluviimisel ei peetud kinni käesoleva määruse artiklis 8 osutatud ajakavast, võib heaks kiita ainult juhul, kui viivitus on nõuetekohaselt põhjendatud. Kui osutatud taotlusi heaks ei kiideta, vabastatakse ühenduse assigneeringud.
   6.   Kui komisjon leiab, et taotlus ei vasta määruses (EÜ) nr 861/2006, käesolevas määruses või määruse (EÜ) nr 861/2006 artiklis 21 sätestatud otsusega ettenähtud tingimustele või riigihankelepingute sõlmimist käsitlevatele ühenduse õigusaktidele, nõuab ta liikmesriigilt teatavaks tähtajaks seisukoha esitamist kõnealuse küsimuse kohta. Kui läbivaatamine kinnitab tingimuste täitmatajätmist, ei hüvita komisjon ühtegi kõnealust kulu või mõnda neist ning nõuab vajaduse korral põhjendamatult tehtud maksete tagastamist.
   Artikkel 12
   Valuuta
   1.   Kalanduse kontrolli kavad, kulude hüvitamise taotlused ja ettemaksete taotlused esitatakse eurodes.
   2.   Kulud hüvitatakse eurodes selle päeva kursi järgi (avaldatud Euroopa Liidu Teataja C-seerias), mil komisjoni eelarvevahendeid käsutav osakond koostas maksekorralduse või sissenõudekorralduse.
   3.   Liikmesriigid, kes ei osale majandus- ja rahaliidu kolmandas etapis, märgivad kasutatud vahetuskursi.
   Artikkel 13
   Auditid ja finantskorrektsioonid
   Liikmesriigid esitavad komisjonile ja kontrollikojale kogu teabe, mida kõnealused institutsioonid võivad nõuda määruse (EÜ) nr 861/2006 artiklis 28 osutatud auditite ja finantskorrektsioonide jaoks.
   Artikkel 14
   Liikmesriikide aruanded
   1.   Liikmesriigid edastavad komisjonile teabe, mis võimaldab viimasel kontrollida rahalise toetuse kasutamist ja hinnata käesoleva määrusega ettenähtud meetmete mõju kontrolli-, inspekteerimis- ja järelevalvetegevusele.
   2.   Liikmesriigid esitavad ka:
   
               a)
            
            
               iga aasta 31. märtsiks komisjonile eelmise aasta kalanduse kontrolli kava vahehindamisaruande, mis sisaldab järgmist teavet:
               
                           i)
                        
                        
                           lõpetatud projektid ja kalanduse kontrolli kava täitmise määr;
                        
                     
                           ii)
                        
                        
                           kulude hüvitamise taotluste prognoos jooksva ja järgmise aasta kohta;
                        
                     
                           iii)
                        
                        
                           mõju kalanduse kontrolli kava raames elluviidavatele projektidele, kohaldades kavas loetletud näitajaid;
                        
                     
                           iv)
                        
                        
                           kõik algsesse kalanduse kontrolli kavasse tehtud muudatused.
                        
                     
         
               b)
            
            
               31. märtsiks 2014 komisjonile lõpliku hindamisaruande, mis sisaldab järgmist teavet:
               
                           i)
                        
                        
                           lõpetatud projektid;
                        
                     
                           ii)
                        
                        
                           projektide maksumus;
                        
                     
                           iii)
                        
                        
                           mõju kalanduse kontrolli kavadele, kasutades kavas loetletud näitajaid;
                        
                     
                           iv)
                        
                        
                           kõik algsetesse kalanduse kontrolli kavadesse tehtud muudatused;
                        
                     
                           v)
                        
                        
                           eraldatud rahalise toetuse mõju kalanduse kontrolli kavadele kogu ajavahemiku 2007–2013 jooksul.
                        
                     
         Artikkel 15
   Üleminekusätted
   Alates 1. jaanuarist 2007 esitatakse nende kulude hüvitamise taotlused, mis on kiidetud heaks otsuste 1995/527/EÜ, 2001/431/EÜ ja 2004/465/EÜ alusel, vastavalt käesoleva määruse VI ja VII lisale.
   Artikkel 16
   Jõustumine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. aprill 2007
      
         
            Komisjoni nimel
         
         
            komisjoni liige
         
         Joe BORG
         
      
   
   
      (1)  ELT L 160, 14.6.2006, lk 1.
   
      (2)  EÜT L 358, 31.12.2002, lk 59.
   
      (3)  EÜT L 301, 14.12.1995, lk 30.
   
      (4)  EÜT L 154, 9.6.2001, lk 22.
   
      (5)  ELT L 157, 30.4.2004, lk 114. Otsust on muudetud otsusega 2006/2/EÜ (ELT L 2, 5.1.2006, lk 4).
   
      I LISA
      Kalanduse järelevalve ja kontrolli eesmärgil liikmesriigi käsutuses olevate vahendite kirjeldus
      Käesoleva määruse artikli 3 lõike 2 punktis d osutatud, kalanduse kontrollimise eesmärgil liikmesriigi käsutuses olevate vahendite kirjeldus hõlmab:
      
                  a)
               
               
                  kalanduse kontrolli eest riiklikul, piirkondlikul ja kohalikul tasandil vastutavate haldusasutuste lühikirjeldust;
               
            
                  b)
               
               
                  lühikirjeldust inimressursside, seadmete (eelkõige olemasolevate laevade, õhusõidukite ja helikopterite arv) ja peamiste selliste meetmete kohta, mida võeti eelmisel aastal, et täita ühise kalanduspoliitika eeskirjadest tulenevaid kohustusi;
               
            
                  c)
               
               
                  kalanduse kontrolli aastaeelarve eurodes, näidates ära investeeringud kõikidesse kalanduse kontrolliks kasutatud vahenditesse ja nende vahendite jooksvad kulud (andmed kategooriate kaupa, sealhulgas inimressursid).
               
            
   
      II LISA
      Kontrollitehnoloogia rakendamisega seotud abikõlblike kulude soovituslik loetelu
      Abikõlblikud kulud on:
      
                  a)
               
               
                  Arvutitehnika soetamine, paigaldamine ja sellega seotud tehniline abi ning IT-võrgu, sealhulgas kaugseire funktsiooni loomine eesmärgiga võimaldada tõhusat ja turvalist andmevahetust seoses kalandustegevuse seire, kontrolli ja järelevalvega. Tehnilise abi kulud kaetakse kahe aasta jooksul pärast paigaldamist.
               
            
                  b)
               
               
                  Järgmiste seadmete soetamine ja paigaldamine:
                  
                              i)
                           
                           
                              automaatsed lokaliseerimisseadmed, mis võimaldavad kalapüügi seire keskustel teha laevaseiresüsteemide (VMS) abil laevade kaugseiret;
                           
                        
                              ii)
                           
                           
                              elektroonilised salvestus- ja sidevahendid, mis võimaldavad edastada kalandustegevusega seotud andmeid elektroonilisel teel.
                           
                        Seadmed peavad vastama asjakohaste ühenduse eeskirjadega kehtestatud nõuetele.
               
            
                  c)
               
               
                  Kalandustegevusega seotud andmete salvestamiseks ja töötlemiseks ettenähtud personaalarvutite, tahvelarvutite ja elektronmärkmike (PDAd) soetamine.
               
            
                  d)
               
               
                  Kalandustegevuse kontrollimise uute tehnoloogiate katseprojektid ja nende rakendamine.
               
            
   
      III LISA
      Kalanduse kontrolli eesmärgil kasutatud õhusõidukite ja laevade soetamise ja ajakohastamisega seotud abikõlblike kulude soovituslik loetelu
      Abikõlblikud kulud on:
      
                  a)
               
               
                  jäigatiivalised õhusõidukid, mehitamata õhusõidukid ja helikopterid ning nende seadmed, mis on ette nähtud kalanduse kontrolliks. Eelkõige pardale paigaldatud avastamis-, side- ja navigatsiooniseadmed ja vastav tarkvara, mis moodustavad osa kalandustegevuse kontrolliks ja järelevalveks kasutatavate laevade või õhusõidukite varustusest, ning mis võimaldavad vahetada teavet laevade või õhusõidukite ja kalanduskontrolli asutuste vahel;
               
            
                  b)
               
               
                  seadmed, mis asendavad vanu seadmeid ning mis muudavad kalanduse kontrolli tõhusamaks. Abikõlblikud on ka masinaruumi, roolikambris asuvate pardalemineku ja laeva käivitamise seadmete ajakohastamise kulud;
               
            
                  c)
               
               
                  pardaleminekuks kasutatavad alused (mootorpaadid/RIB-tüüpi kummipaadid jne), sealhulgas neile paigaldatud seadmed, mootorid, taavetid ja kraanad (sealhulgas hüdraulilised süsteemid ja paigaldamine), baaslaeva kohandamine pardaleminekuks kasutatavate alustega (nt teki ja pealisehitise tugevdamine);
               
            
                  d)
               
               
                  laevade käitussüsteemi olulised osad, näiteks sõukruvisüsteemid, käigukastid, uued põhimootorid ja abimootorid;
               
            
                  e)
               
               
                  teabeedastuse konfidentsiaalsust tagavad seadmed, näiteks krüpteerimisseadmed ja šifraatorid;
               
            
                  f)
               
               
                  pardale paigaldatud veekindlad personaalarvutid.
               
            
   
      IV LISA
      Koolitus- ja vahetusprogrammide, seminaride ja massiteabevahenditega seotud abikõlblike kulude soovituslik loetelu
      
                  a)
               
               
                  Abikõlblikud kulud on:
                  
                              i)
                           
                           
                              loenguruumide rentimine;
                           
                        
                              ii)
                           
                           
                              kursustel ja seminaridel kasutatavate seadmete soetamine või laenutamine;
                           
                        
                              iii)
                           
                           
                              selliste koolitajate tasud, kes ei tegutse liikmesriigi või ühenduse ametnikuna;
                           
                        
                              iv)
                           
                           
                              kursustel osalevate inspektorite, prokuröride, kohtunike ja kalurite ning koolituspersonali reisi- ja majutuskulud;
                           
                        
                              v)
                           
                           
                              kõik kulud, mis on seotud seminaril, koolitusel või massiteabevahendi jaoks vajaminevate materjalide, näiteks raamatud, plakatid, laserplaadid, digivideokettad, videod, brošüürid, tahvlid, soetamise või trükkimisega.
                           
                        
            
                  b)
               
               
                  Kulud on abikõlblikud niivõrd, kuivõrd neid on võimalik asjaomaste riiklike eeskirjade kohaselt hüvitada.
               
            
   
      V LISA
      Abikõlbmatute kulude soovituslik loetelu
      Abikõlbmatud kulud on:
      
                  a)
               
               
                  rendi- ja liisingulepingud;
               
            
                  b)
               
               
                  seadmed, mida ei kasutata ainult kalanduse kontrolli eesmärgil, nagu personaalarvutid, sülearvutid, skannerid, printerid, mobiiltelefonid, tavatelefonid, kaasaskantavad raadiojaamad, mõõdulindid, joonlauad ja muud sarnased vahendid, video- ja fotoaparaadid;
               
            
                  c)
               
               
                  riietus ja jalatsid, nagu vormiriietus, kaitseülikonnad jne ning isiklik varustus;
               
            
                  d)
               
               
                  jooksvad ja hoolduskulud, nagu sidekulud, intressid, kindlustusmaksed, kütus;
               
            
                  e)
               
               
                  abikõlblike vahendite töötamise tagamiseks vajalikud varuosad;
               
            
                  f)
               
               
                  sõidukid ja mootorrattad;
               
            
                  g)
               
               
                  ehitised ja krundid;
               
            
                  h)
               
               
                  palgad ja hüvitised.
               
            
   
      VI LISA
      Nõuete hüvitamise taotluse sisu
      Kulude hüvitamise taotlus sisaldab järgmist.
      
                  a)
               
               
                  Kiri, kus on märgitud nende kulude kogusumma, mille hüvitamist taotletakse. Selles kirjas tuleb selgelt märkida:
                  
                              i)
                           
                           
                              komisjoni otsus, millele viidatakse (asjaomane artikkel ja lisa);
                           
                        
                              ii)
                           
                           
                              komisjonilt taotletav summa eurodes, millest on lahutatud käibemaks;
                           
                        
                              iii)
                           
                           
                              taotluse liik (ettemakse, vahemakse, lõppmakse);
                           
                        
                              iv)
                           
                           
                              selle pangakonto number, kuhu tuleks ülekanne teha.
                           
                        
            
                  b)
               
               
                  Kuluaruanne, kasutades VII lisas esitatud vormi (iga komisjoni otsuse kohta üks).
               
            
                  c)
               
               
                  Loetelu, mis sisaldab järgmist teavet:
                  
                              i)
                           
                           
                              projekti(de) nimetus(ed) ja viide iga-aastas(t)ele kalanduse kontrolli kava(de)le, mille raames projekti (projekte) ellu viiakse;
                           
                        
                              ii)
                           
                           
                              viide arvetega seonduvale lepingule;
                           
                        
                              iii)
                           
                           
                              taotlusele lisatud projektiga seotud arvete loetelu (arvete arv ja summad, millest on lahutatud käibemaks).
                           
                        
            
                  d)
               
               
                  Iga projekti kohta, mille kulude hüvitamist taotletakse:
                  
                              i)
                           
                           
                              arvete originaalid või kinnitatud koopiad;
                           
                        
                              ii)
                           
                           
                              kasutatud vahetuskurss, kui arved ei ole eurodes;
                           
                        
                              iii)
                           
                           
                              iga lisatud arve maksetõendi originaal või kinnitatud koopia;
                           
                        
                              iv)
                           
                           
                              dokument, kus on märgitud tulevased maksed (vajaduse korral) ja nende eeldatavad maksekuupäevad;
                           
                        
                              v)
                           
                           
                              arvega seotud lepingu kinnitatud koopia;
                           
                        
                              vi)
                           
                           
                              kalanduse kontrolli eesmärgil kasutatava laeva, õhusõiduki või mehitamata õhusõiduki aastane kasutus (protsentuaalselt ja päevades);
                           
                        
                              vii)
                           
                           
                              riigihankealane teave: lisada tuleb Euroopa Liidu Teatajas avaldatud pakkumiskuulutuste valguskoopiad. Kui kuulutusi ei ole Euroopa Liidu Teatajas avaldatud, peab abisaaja tõendama, et ta on järginud riigihankelepinguid käsitlevaid ühenduse õigusakte ja põhjendama seda, miks ei ole järgitud ühenduse riigihankemenetlust. Täielikult või osaliselt kalanduse kontrolliks kasutatavate laevade ja õhusõidukitega seotud kulusid ei saa Euroopa Ühenduse asutamislepingu artiklile 296 viidates vabastada ühenduse riigihankemenetluse eeskirjade kohaldamisest;
                           
                        
                              viii)
                           
                           
                              tegevuse lühikirjeldus, märkides üksikasjalikult ära tulemused ja hinnates lühidalt mõju, mida investeering avaldab kalanduse kontrollile ja järelevalvele. Lisada tuleb ka vahendite kasutamise prognoos;
                           
                        
                              ix)
                           
                           
                              katseprojektide või massiteabevahenditega seotud kulude korral tuleks lisada lõpparuanne või -dokument;
                           
                        
                              x)
                           
                           
                              kursuste ja seminaride korral tuleks ära märkida kogu asjakohane teave teema, lektorite ja osalejate kohta.
                           
                        
            
   
      VII LISA
      Kuluaruanne